Source: http://www.monitoruljuridic.ro/act/regulament-nr-3-541-din-7-decembrie-1992-prin-care-se-interzice-satisfacerea-cererilor-irakiene-privind-contractele-si-tranzactiile-a-caror-executare-a-fost-afectata-de-rezolutia-nr-661-1990-75527.html
Timestamp: 2019-12-15 06:06:01+00:00
Document Index: 19667381

Matched Legal Cases: ['articolul 235', 'articolul 235', 'articolul 2', 'articolul 2', 'articolul 2', 'articolul 2', 'articolul 2', 'articolul 2', 'articolul 2']

REGULAMENT nr. 3.541 din 7 decembrie 1992 prin care se interzice satisfacerea cererilor irakiene privind contractele si tranzactiile a caror executare a fost afectata de Rezolutia nr. 661 (1990) a Consiliului de Securitate al Organizatiei Natiunilor Unite si de rezolutiile conexe*)
REGULAMENT nr. 3.541 din 7 decembrie 1992
prin care se interzice satisfacerea cererilor irakiene privind contractele si tranzactiile a caror executare a fost afectata de Rezolutia nr. 661 (1990) a Consiliului de Securitate al Organizatiei Natiunilor Unite si de rezolutiile conexe*)
PUBLICAT ÎN: MONITORUL OFICIAL nr. 697 bis din 15 august 2006
*) Aprobat prin <>Ordinul nr. 992 din 7 iulie 2006 , publicat in Monitorul Oficial al Romaniei, Partea I, nr. 697 din 15 august 2006.
Editia speciala finlandeza: Capitolul 11 Volumul 20 P. 0051
Editia speciala suedeza: Capitolul 11 Volumul 20 P. 0051
contractele si tranzactiile a caror executare a fost afectata
de Rezolutia nr. 661 (1990) a Consiliului de Securitate
al Organizatiei Natiunilor Unite si de rezolutiile conexe
intrucat, prin Regulamentele (CEE) nr. 2340/90*1) si (CEE) nr. 3155/90*2), Comunitatea a adoptat masuri pentru impiedicarea schimburilor comerciale ale Comunitatii cu Irakul;
intrucat Consiliul de Securitate al Organizatiei Natiunilor Unite a adoptat Rezolutia nr. 687 (1991) din 3 aprilie 1991 care se refera, la alineatul (29), la cererile prezentate de Irak privind contractele si tranzactiile a caror executare a fost afectata de masurile adoptate de Consiliul de Securitate al Organizatiei Natiunilor Unite in temeiul Rezolutiei nr. 661 (1990) si rezolutiilor sale conexe;
intrucat Comunitatea si statele membre, reunite in cadrul cooperarii politice, au convenit ca Irakul trebuie sa respecte pe deplin dispozitiile alineatului (29) din Rezolutia nr. 687 (1991) a Consiliului de Securitate al Organizatiei Natiunilor Unite si intrucat considera ca, la adoptarea oricarei decizii care urmareste fie sa atenueze, fie sa inlature masurile adoptate impotriva Irakului, in conformitate cu alineatul (21) din Rezolutia nr. 687 a Consiliului de Securitate al Organizatiei Natiunilor Unite, trebuie sa se tina seama in special de orice nerespectare de catre Irak a alineatului (29) din rezolutia mentionata;
intrucat, ca urmare a embargoului impotriva Irakului, operatorii economici din Comunitate si din tarile terte sunt expusi riscului cererilor irakiene;
intrucat, este necesar sa se protejeze, in mod permanent, operatorii economici impotriva unor asemenea cereri si sa se impiedice ca Irakul sa obtina o compensatie pentru efectele negative ale embargoului;
intrucat Comunitatea si statele membre, reunite in cadrul cooperarii politice, au convenit sa recurga la un instrument comunitar pentru a garanta implementarea uniforma, in Comunitate, a alineatului (29) din Rezolutia nr. 687 (1991) a Consiliului de Securitate al Organizatiei Natiunilor Unite;
intrucat o asemenea implementare uniforma este esentiala pentru a atinge obiectivele Tratatului de instituire a Comunitatii Economice Europene si, in special, pentru a evita denaturarea concurentei;
intrucat tratatul nu prevede, pentru adoptarea prezentului regulament, alte competente de a actiona decat cele prevazute la articolul 235;
avand in vedere Tratatul de instituire a Comunitatii Economice Europene, in special articolul 235,
avand in vedere avizul Parlamentului European*3),
*3) Aviz emis la 19 noiembrie 1992 (nepublicat inca in Jurnalul Oficial).
In sensul prezentului regulament, se intelege prin:
1. "contract sau tranzactie": orice operatiune care, indiferent de forma si de legea care i se aplica, comporta unul sau mai multe contracte sau obligatii similare stabilite intre aceleasi parti sau nu; in acest scop, termenul "contract" include orice garantie si contragarantie financiara si orice credit, independente sau nu din punct de vedere juridic, precum si orice dispozitie legata de acestea care isi are originea intr-o asemenea operatiune sau care este legata de aceasta;
2. "cerere": oricare cerere in forma contencioasa sau nu, introdusa inainte sau dupa data intrarii in vigoare a prezentului regulament si legata de executarea unui contract sau a unei tranzactii, si in special:
(a) o cerere care urmareste sa obtina executarea oricarei obligatii in legatura cu sau rezultand dintr-un contract sau dintr-o tranzactie;
(b) o cerere care urmareste sa obtina prelungirea sau plata unei garantii sau contragarantii financiare, indiferent de forma acesteia;
(c) o cerere de despagubire in legatura cu un contract sau cu o operatiune;
(d) o cerere reconventionala;
(e) o cerere care urmareste sa obtina, inclusiv pe cale de exequatur, recunoasterea sau executarea unei hotarari judecatoresti, a unei sentinte arbitrale sau a unei decizii echivalente, indiferent de locul unde au fost pronuntate;
3. "masuri decise in conformitate cu Rezolutia nr. 661 (1990) a Consiliului de Securitate al Organizatiei Natiunilor Unite si cu rezolutiile sale conexe": masurile Consiliului de Securitate al Organizatiei Natiunilor Unite sau masurile luate de Comunitatile Europene, sau de orice stat, orice tara sau orice organizatie internationala in conformitate cu, sau pentru aplicarea sau in legatura cu deciziile pertinente ale Consiliului de Securitate al Organizatiei Natiunilor Unite, sau orice actiune, inclusiv orice actiune militara, autorizata de Consiliul de Securitate al Organizatiei Natiunilor Unite, in ceea ce priveste invazia si ocuparea Kuweitului de catre Irak;
4. "persoana fizica sau juridica din Irak":
(b) orice persoana fizica care se gaseste sau este rezidenta in Irak;
(c) orice persoana juridica avand sediul sau centrul sau de decizie in Irak;
(d) orice persoana juridica direct sau indirect controlata de una sau mai multe dintre persoanele mentionate mai sus;
Fara a aduce atingere articolului 2, executarea unui contract sau a unei operatiuni trebuie, de asemenea, sa fie considerata ca fiind afectata de masurile decise in conformitate cu Rezolutia nr. 661 (1990) a Consiliului de Securitate al Organizatiei Natiunilor Unite si cu rezolutiile sale conexe, atunci cand existenta sau continutul cererii rezulta direct sau indirect din aceste masuri.
1. Este interzis sa se satisfaca sau sa se adopte orice dispozitie care urmareste sa satisfaca o cerere prezentata de:
(a) orice persoana fizica sau juridica din Irak sau care actioneaza prin intermediul unei persoane fizice sau juridice din Irak;
(b) orice persoana fizica sau juridica care actioneaza direct sau indirect in numele sau in beneficiul uneia sau mai multor peroane fizice sau juridice din Irak;
(c) orice persoana fizica sau juridica care se prevaleaza de o cesiune de drepturi sau care prezinta o cerere sub acoperirea uneia sau mai multor persoane fizice sau juridice din Irak;
(d) orice alta persoana mentionata la alineatul (29) al Rezolutiei nr. 687 (1991) a Consiliului de Securitate al Organizatiei Natiunilor Unite;
(e) orice persoana fizica sau juridica care introduce o cerere in legatura cu sau decurgand din executarea unei garantii sau contragarantii financiare, in beneficiul uneia sau mai multora dintre persoanele fizice sau juridice mentionate mai sus,
legata de sau rezultand dintr-un contract sau dintr-o operatiune a caror executare a fost afectata, direct sau indirect, in intregime sau in parte, de masurile decise in conformitate cu Rezolutia nr. 661 (1990) a Consiliului de Securitate al Organizatiei Natiunilor Unite si cu rezolutiile sale conexe;
2. Aceasta interdictie se aplica pe teritoriul Comunitatii, precum si oricarui resortisant al unui stat membru si oricarei persoane juridice inregistrate sau constituite in temeiul legislatiei unui stat membru.
Fara a aduce atingere masurilor decise in conformitate cu Rezolutia nr. 661 (1990) a Consiliului de Securitate al Organizatiei Natiunilor Unite si cu rezolutiile sale conexe, articolul 2 nu se aplica:
(a) cererilor referitoare la contracte sau operatiuni, cu exceptia oricarei garantii sau contragarantii financiare, pentru care persoanele fizice sau juridice mentionate la articolul 2 fac dovada in fata unei instante nationale a unui stat membru ca cererea a fost acceptata de parti anterior adoptarii masurilor decise in temeiul Rezolutiei nr. 661 (1990) a Consiliului de Securitate al Organizatiei Natiunilor Unite si rezolutiilor sale conexe, si ca aceste masuri nu au avut nici un efect asupra existentei sau continutului cererii;
(b) cererilor de plata in temeiul unui contract de asigurare privind un eveniment intervenit anterior adoptarii masurilor prevazute la articolul 2, sau in temeiul unul contract de asigurare intr-un stat membru in care acest contract este obligatoriu;
(c) cererilor de plata a unor sume de bani varsate intr-un cont, a caror plata a fost blocata, in conformitate cu masurile prevazute la articolul 2, cu conditia ca aceasta plata sa nu se refere la sume varsate ca garantie pentru contractele mentionate la articolul respectiv;
(d) cererilor privind contracte de munca supuse legislatiei unui stat membru;
(e) cererilor privind plata marfurilor pentru care persoanele mentionate la articolul 2 fac dovada in fata unei instante nationale a unui stat membru ca au fost exportate inaintea adoptarii masurilor decise in temeiul Rezolutiei nr. 661 (1990) a Consiliului de Securitate al Organizatiei Natiunilor Unite si rezolutiilor sale conexe, si ca aceste masuri nu au avut nici un efect asupra existentei sau continutului cererii;
(f) cererilor privind sume pentru care persoanele mentionate la articolul 2 fac dovada in fata unei instante nationale a unui stat membru ca sunt datorate in temeiul unui imprumut facut inaintea adoptarii masurilor decise in conformitate cu Rezolutia nr. 661 (1990) a Consiliului de Securitate al Organizatiei Natiunilor Unite si cu rezolutiile sale conexe, si ca aceste masuri nu au avut nici un efect asupra existentei sau continutului cererii,
cu conditia ca cererea sa nu includa o suma, sub forma de dobanda, despagubire sau altele asemenea, destinata sa compenseze faptul ca, ca urmare a acestor masuri, executarea nu a fost efectuata in conformitate cu termenii contractului sau ai operatiunii respective.
In orice procedura care urmareste executarea unei cereri, sarcina probei ca satisfacerea cererii nu este interzisa de articolul 2 revine persoanei care pretinde executarea acestei cereri.
Fiecare stat membru determina sanctiunile care trebuie aplicate in cazul incalcarii dispozitiilor prezentului regulament.
Prezentul regulament intra in vigoare la data publicarii sale in Jurnalul Oficial al Comunitatilor Europene.
Tags: Monitorul Oficial, Acte Monitorul Oficial, Regulament, Consiliul Uniunii Europene, REGULAMENT nr. 3.541 din 7 decembrie 1992